Pous Fabianus - Wikipedia
Fabianus was die twintigste pous van die Rooms-Katolieke Kerk.
10 Januarie 236
20 Januarie 250
Sint Pous Fabianus
Pous Fabianus (met swaard) en Sint Sebastianus (met pyle)
±200, Rome, Italië
20 Januarie 250, Rome, Italië
20 Januarie (Rooms-Katolieke Kerk)
8 Augustus (Oosters-Ortodokse Kerk)
Duif, pouslike klere, pouslike tiara
Valsinni, Montottone, Fiamignano en Aiello del Sabato
Pous Fabianus wat ook Flavius genoem word, is volgens legende (beskryf deur Eusebius) gekies toe 'n duif op sy kop kom sit het. Hy was nie 'n biskop nie en ook nie 'n inwoner van Rome nie. Op 10 Januarie 236 volg hy Pous Anterus op en word in 250 opgevolg deur Pous Cornelius. Die naam ‘Fabianus’ beteken ‘uit die geslag van die Fabiërs’.
Fabianus se pontifikaat word gekenmerk deur organisasie en uitbreiding. Hy het mense aangestel om die dade van die martelare op te teken. Hy het ook keiser Philippus en sy seun gedoop. Hy lê die grondslag vir die latere hiërargiese stelsel van die kerk deur sewe biskoppe vanuit Rome as sendelinge na die huidige Frankryk uit te stuur:
Gatianus na Tours
Trophimus na Arles
Paulus na Narbonne
Saturninus na Toulouse
Dionisius na Parys
Austremonius na Clermont
Martialis na Limoges.
Die uitsending was moontlik nie sy werk nie omdat dit eers plaasgevind het na die Christenvervolging van keiser Trajanus Decius, waartydens Fabianus op 10 Januarie 250 om die lewe gekom het.
Hy stel die hoër ordes ("ordines majores") van biskop, ouderling en diaken in en ook die laer ordes ("ordines minores") van sub-diaken, akoliet, deurwagter, eksorsis (duiweluitdrywer) en leser (lektor).
Hy is begrawe in die Callixtus katakombe. Hy word as martelaar en heilige vereer. Sy feesdag is op 20 Januarie in die Rooms-Katolieke Kerk en op 5 Augustus in die Oosters-Ortodokse Kerk. Hy is saam met Sint Sebastianus die beskermheilige van die stad Selm in Wesfale en die kerk Santi Fabiano e Venanzio in Rome. Baie kerke is na hom saam met Sebastianus vernoem soos “Fabianus en Sebastianus” in Darup en Osterwick in Duitsland en Apeldoorn, Nederland. Hy is ook die patroon van die pottebakkers en die tingieters. Sy sarkofaag is in 1915 herontdek.
↑ (gr) Άγιος Φάβιος ο Ιερομάρτυρας επίσκοπος Ρώμης Ορθόδοξος Συναξαριστής
Gross, Ernie. This Day in Religion. New York:Neal-Schuman Publishers. ISBN 1555700454
Wikimedia Commons bevat media in verband met Fabianus.
Anterus Biskop van Rome
236 – 250 Opgevolg deur
Ontsluit van "https://af.wikipedia.org/w/index.php?title=Pous_Fabianus&oldid=1791436"
Last edited on 8 September 2018, at 11:34